b'\n_START_ARTICLE_\nGizela (h\xc4\x8derka Pipina Malega)\n_START_PARAGRAPH_\nGizela je bila h\xc4\x8derka frankovskega kralja Pipina Malega in njegove \xc5\xbeene Bertrade Laonske in sestra Karla Velikega in Karlmana I., * 757, \xe2\x80\xa0 810._NEWLINE_Zaro\xc4\x8dena je bila z Leonom, sinom bizantinskega cesarja Konstantina V., kasnej\xc5\xa1im cesarjem Leonom IV., vendar se je zaroka razdrla._NEWLINE_Biograf Karla Velikega Einhard pi\xc5\xa1e, da je bila \xc5\xbee od ranega otro\xc5\xa1tva posve\xc4\x8dene veri. Postala je nuna v samostanu Chelles, kjer je nazadnje postala opatinja. Kot opatinja je vodila enega od najbolj plodnih nunskih skriptorijev, ki so delovali v 8. in 9. stoletju. Einhard pravi tudi, da je imela dobre odnose z bratom Karlom Velikim, ki se je \xc2\xbbdo nje vedel enako spo\xc5\xa1tljivo kot do svoje matere\xc2\xab. Umrla je leta 810 v samostanu, kateremu je slu\xc5\xbeila ve\xc4\x8dino \xc5\xbeivljenja._NEWLINE_Karel Veliki in njegova \xc5\xbeena Hildegarda sta po njej imenovala svojo h\xc4\x8derko. Gizela Mlaj\xc5\xa1a je \xc5\xbeivela od leta 781 do 808, o njenem \xc5\xbeivljenju pa je zelo malo znanega.'